stanford-oval/wikipedia huggingface dataset:
ננסי אודל
קריירה > 1996–2009 מנחה Access Hollywood

אודל הצטרפה לתוכנית הבידור כניסה להוֹלִיווּד (אנ') Access Hollywood כאשר התכנית עלתה לשידור לראשונה בשנת 1996. בנוסף לעבודתה ב- Access Hollywood, אודל הנחתה גם NBC News את התכנית היום אמריקה (אנ') - Today ואת התכנית תחקי הפשע (אנ') Dateline NBC . היא סיקרה טקסים כמו פרסי האוסקר, האמי, הגראמי וגלובוס הזהב, וכן אירחה מספר אירועי קדם הופעות לאמי ולפרס גלובוס הזהב.
אודל אירחה את תחרויות מיס ארצות הברית ומיס תבל בשנים 2004 ו- 2005 . היא הנחתה את מצעד יום פטריק הקדוש בעיר ניו יורק ברשת WNBC בין השנים 2004–2006. היא הגישה יחד עם דרו לאצ'י (אנ') את תחרות מיס ארצות הברית 2006, תחרות מיס יוניברס 2006 עם קרלוס פאנס, ותחרות מיס ארצות הברית 2007 יחד עם טים וינסנט.
אודל הופיעה בתפקידים מינוריים בסדרת הטלוויזיה Charmed (פרמיירה של עונה 1 ועונה 5). היא הופיעה בתפקיד עצמה בסרט "הצעקה 2" ובסרט "הצעקה 3" והופיעה בפרקים של מספר סדרות, בהן "מכושפות" ו"אלי מקביל". שימשה כיועצת, כמארחת ומפיקה בתחרות הכישרונות של רשת USA שנקראה נאשוויל סטאר (אנ') בשתי העונות הראשונות שלה.
ב־13 בינואר 2008, לאחר שבוטל האירוע השנתי השישים וחמש של פרסי גלובוס הזהב כתוצאה משביתת איגוד התסריטאים האמריקאי (2007–2008), היא אירחה את 65 הזוכים בפרסי גלובוס הזהב בתוכנית של רשת רשת NBC עם המנחה של Access Hollywood, בילי בוש.
בשנת 2009 אירחה אודל את תוכנית המוקדמות של NBC לטקס פרס גלובוס הזהב השנתי ה-66 עם טיקי ברבר (אנ') וברוק בורק (אנ'). היא שיחקה את עצמה בפרק השלישי של העונה של האנה מונטנה "Cheat It". היא הופיעה גם בסיטקום "ברשת פוקס" בסדרה האחים (אנ'). ב־12 באוקטובר באותה שנה היא ומריה מנונוס ארחו במשותף ב- WWE Raw.  אודל הייתה אמורה להשתתף בעונה השמינית של הסדרה רוקדים עם כוכבים, יחד עם הרקדן המקצועי טוני דובולני (אנ'), אך נאלצה לוותר על התפקיד, לפני שהעונה החלה, לאחר שקרעה את המניסקוס שלה במהלך האימונים; המחליפה שלה הייתה מליסה ריקרופט (אנ').  אודל עברה ניתוח ארתרוסקופיה לתיקונו ב -20 במרץ 2009.
בדצמבר 2009 אודל הכריזה על עזיבתה את התכנית אקסס הוליווד. היא עזבה את התוכנית כשנותרו לה עוד שנתיים בחוזה.
ב־22 ביוני 2010, אודל אירחה את הקונצרט של נאשוויל Nashville Rising במטרה לגייס כסף לטובת תושבי נאשוויל, לאחר השיטפונות שהתרחשו בחודש מאי באותה שנה. היא חלקה את הנחיית האירוע עם טים מקגרו (אנ') ופיית' היל.
קריירה > 2011–2019 מנחה Entertainment Tonight

ב־3 בינואר 2011 הצטרפה אודל לתוכנית הבידור שנקראה " בידור הערב (אנ') Entertainment Tonight " ככתבת מיוחדת, והיא החליפה את מרי הארט (אנ') כמנחה משותפת לאחר שהארט עזבה את התוכנית במאי 2011. בשנת 2010 אודל הפיקה את אלבום הרעיונות הראשון, שכלל זיכרונות יצירתיים שלה , שם האוסף נקרא "יונק הדבש Hummingbird" ואת ספרה השני, שנקרא "מלא אהבה: עצה של אמא לאמא להעשרת משפחות".
ב־2 באוגוסט 2019 אודל הודיעה בשידור החי שהיא תסיים ותעזוב את התכנית "בידור הערב" לאחר השידור של אותו יום. היא גם נשאה דברי הספד למנהל שלה שמת באותה שנה.
קריירה > פילמוגרפיה

בין השנים 1995 - 2020 השתתפה בצילומי הסדרות והסרטים הבאים:-
2020 : The Boys - TV series
2017-2018 : Nashville (TV Series)
2017 : Nobodies (TV Series)
2015 : The McCarthys (TV Series)
2015 : The Comedians (TV Series), Anchor
2014 : Mystery Girls (TV Series)
2013 : Ha'dardasim 2
2013 : 90210 (TV Series)
2009 : Imagination Movers (TV Series)
2009: Brothers (TV Series)
2009 : 30 Rock (TV Series)
2008 : Yin! Yang! Yo! (TV Series short)
2005 : Thank You for Smoking
2002-2003 : Days of Our Lives (TV Series)
2003 : Pauly Shore Is Dead
2002 : Outta Time, Dr. Drake
2001 : Cursed (TV Series)
2000 : The Brian Benben Show (TV Series)
2000 : Third Watch (TV Series)
2000 : V.I.P. (TV Series)
2000 : Scream 3, Female Reporter
1999 : Ally McBeal (TV Series)
1999 : The Simpsons (TV Series)
1999 : Malcolm & Eddie (TV Series)
1999 : The Bachelor, Questioning Bride
1999 : Charmed (TV Series)
1999 : Melrose Place (TV Series)
1999 : Hamitchaze (TV Series)
1999 : Honey, I Shrunk the Kids (TV Series)
1999 : Beverly Hills, 90210 (TV Series)
1999 : Sunset Beach (TV Series)
1999 : Just Shoot Me! (TV Series)
1998 : The Adventures of Ragtime
1998 : Welcome to Hollywood
1998 : General Hospital (TV Series)
1997 : Scream 2, Tori's Interviewer
1995 : Night Stand (TV Series)
חיים אישיים

אודל הייתה נשואה לריצ'רד אודל Richard O'Dell מ־30 בספטמבר 1995 ועד ל -4 בנובמבר 2004. בשנת 2005 נישאה לקית' זובצ'ביץ'. אודל ילדה את בתם ביוני 2006, במרכז הרפואי ארז-סיני (אנ') בלוס אנג'לס.  לדבריה, שינויים בלתי צפויים ומפתיעים קרו בגופה במהלך ההריון שגרמו לה לכתוב ספר הורות בשם, "מלא חיים".
היא הייתה שגרירה של האגודה הלאומית האמריקאית המטפלת בחולי ניוון שרירים (אנ') כתוצאה ממחלת ה-ALS . בספטמבר 2016 אודל הגישה בקשה להיפרדות משפטית מזובצ'ביץ' ובנובמבר 2017 הם הגישו בקשה לגירושין.
במאי 2013 אודל קיבלה תואר דוקטור לשם כבוד במדעי הרוח מאוניברסיטת קלמסון. בטקס היא נשאה דברים לשאר הבוגרים, ועודדה אותם לעולם לא לוותר על חלומות: "החלטתי שאני מעדיפה להיכשל בלעשות משהו שנהניתי ממנו מאשר להצליח לעשות משהו שיהיה רק טחינה [.. ..]. המשאלה שלי מכולכם, שתעשו את אותו הדבר. תהיה מי שאתה כי תמיד אתה צודק".
הערות שוליים

1 2  Nancy O'Dell, IMDb
1 2  Wihlborg, Ulrica (17 בדצמבר 2009). "Nancy O Dell Leaves Access Hollywood". PEOPLE. נבדק ב-13 באוקטובר 2016. {{cite news}}:  (עזרה)
↑  המסך המפוצל | ארכיון | שלישי, 22/5/07, באתר www.tve.co.il
↑  "Fights, camera, Access!". World Wrestling Entertainment (WWE). אורכב מ-המקור ב-9 באוקטובר 2009. נבדק ב-5 בספטמבר 2009. {{cite web}}:  (עזרה)
↑  Rizzo, Monica (6 במרץ 2009). "Jewel and Nancy O'Dell Withdraw from Dancing". People. אורכב מ-המקור ב-6 במרץ 2009. נבדק ב-25 בפברואר 2019. {{cite web}}:  (עזרה)
↑  Wihlborg, Ulrica (24 במרץ 2009). "Nancy O'Dell Recovering from Knee Surgery". People. נבדק ב-25 בפברואר 2019. {{cite web}}:  (עזרה)
↑  "Creative Memories Partner Nancy O'Dell Gives Away Scrapbooking Products on Rachael Ray Show". PRWeb.com. נבדק ב-6 במרץ 2012. {{cite web}}:  (עזרה)(הקישור אינו פעיל, October 2016)
↑  "Nancy O'Dell Partnership". Creative Memories. אורכב מ-המקור ב-9 במרץ 2012. נבדק ב-7 במרץ 2012. {{cite web}}:  (עזרה)
↑  Low, Elaine (2 באוגוסט 2019). "Nancy O'Dell Exits 'Entertainment Tonight' After Nearly Nine Years". Variety. Penske Business Media, LLC. נבדק ב-12 בנובמבר 2019. {{cite news}}:  (עזרה)
↑  Nancy O'Dell, IMDb
↑  Ingrassia, Lisa (11 ביוני 2007). "Access Hollywood's Nancy O'Dell Has a Girl". People. נבדק ב-25 בפברואר 2019. {{cite web}}:  (עזרה)
↑  Nancy O'Dell Takes a Stand for ALS, Nancy O'Dell (באנגלית אמריקאית)
↑  Nancy O'Dell Separated From Husband of More Than 10 Years
↑  Hautman, Nicholas (22 בנובמבר 2017). "Nancy O'Dell's Estranged Husband Keith Zubchevich Files for Divorce One Year After Separation". Us Weekly. נבדק ב-20 בדצמבר 2017. {{cite web}}:  (עזרה)
↑  Feldman, Kate (22 בנובמבר 2017). "Nancy O'Dell's husband reportedly files for divorce". New York Daily News. נבדק ב-20 בדצמבר 2017. {{cite web}}:  (עזרה)
↑  Clemson University awards 3,053 degrees; honors alumna Nancy O’Dell | Clemson University, South Carolina, web.archive.org, ‏2013-06-14
↑  "Clemson University awards 3,053 degrees; honors alumna Nancy O'Dell".
| --- | --- |
בקרת זהויות :  NLI: 987012330153805171  LCCN: n97041977  SUDOC: 243734220  VIAF: 30361843   WorldCat (עם VIAF): 30361843
אנדרה סיטרואן

| --- | --- |
אנדרה גוסטב סיטרואן 1932
אנדרה גוסטב סיטרואן 1932
 לידה:  5 בפברואר 1878 הרובע התשיעי של פריז, צרפת 
 פטירה:  3 ביולי 1935 (בגיל 57) פריז, צרפת 
 מדינה:  צרפת 
 מקום קבורה:  בית הקברות מונפרנאס 
 מקום מגורים:  צרפת צרפת
 השכלה:  תיכון קונדורסה  תיכון לואי הגדול  אקול פוליטקניק 
 תפקיד:  נשיא  מייסד (1919)  נשיא (1919–1935) 
 בן או בת זוג:  Georgina Bingen 
 פרסים והוקרה:  קצין בכיר בלגיון הכבוד (7 בינואר 1931) 
 חתימה:   
 
פארק אנדרה סיטרואן בפריז
אנדרה גוסטב סיטרואן (בצרפתית: André-Gustave Citroën;‏
5 בפברואר 1878 - 3 ביולי 1935), יזם צרפתי יהודי-הולנדי.
קורות חיים

נולד כילד החמישי והצעיר ביותר ללוי סיטרוּן (Citroen), יהלומן מאמסטרדם, ומאשה קליינמן, ילידת ורשה, משפחת יהלומנים יהודים. בני המשפחה עברו מאמסטרדם לפריז ב-1873 ו"צירפתו" את שמם ל"סיטרואן".
כאשר היה בן שש, התאבד אביו בעקבות כישלונות בעסקים.
סיטרואן היה תלמיד מצטיין וסיים את לימודיו באקול פוליטקניק בשנת 1900.
לאחר סיום לימודיו החל לעבוד כמהנדס במפעל לקטרים שהיה בבעלות ידידי המשפחה, האחים הינשטיין. בשנת 1905 השקיע את כספי הירושה שלו בחברה ושינה את שמה ל"סיטרואן-הונשטיין". הוא התקדם לייצור גלגלי שיניים מורכבים ועם פרוץ מלחמת העולם הראשונה עבר לייצור פגזים.
בשנת 1912 נפגש עם הנרי פורד בדטרויט והתרשם עמוקות משיטותיו לייצור המוני וזול של מכוניות. הוא החליט ליישם שיטות אלו באירופה, שעד אז יוצרו בה מכוניות בעבודת יד בלבד.
בשנת 1919 ייסד את חברת סיטרואן למכוניות, ובשנות השלושים הוביל אותה למעמד חברת הרכב הרביעית בגודלה בעולם. כבר בשנה הראשונה לפעילותו הוא ייצר 20,000 מכוניות בשיטת הסרט הנע, כשליש ממספר המכוניות בצרפת כולה באותה עת. בשנת 1934 החברה פשטה רגל והשליטה עליה עברה למישלן.
סיטרואן נפטר מסרטן הקיבה ב-1935. בשנת 1992 נחנך פארק על שמו ברובע החמישה עשר של פריז בדרום-מערב העיר, במקום בו עמד בעבר מפעל המכוניות שלו.
אומרים ישנה ארץ (אלבום)

אומרים ישנה ארץ הוא אלבומו הרביעי של שלמה ארצי משנת 1973. האלבום ריכז שירים מפסטיבלים ואירועים שונים ושירי משוררים כמו אמיר גלבוע, שאול טשרניחובסקי, חיים גורי, חיים נחמן ביאליק, לאה גולדברג ותרצה אתר וגם גרסת-כיסוי ל"אלינור ריגבי" של הביטלס.
בשנה בה האלבום יצא, במצעד השנתי תשל"ג, זכה שלמה ארצי בתואר "זמר השנה".
רשימת רצועות

| אומרים ישנה ארץ — צד א'> מס' | אומרים ישנה ארץ — צד א'> שם | אומרים ישנה ארץ — צד א'> מילים | אומרים ישנה ארץ — צד א'> לחן | אומרים ישנה ארץ — צד א'> משך | אומרים ישנה ארץ — צד א'>  | אומרים ישנה ארץ — צד א'>  | אומרים ישנה ארץ — צד א'>  | אומרים ישנה ארץ — צד א'>  | אומרים ישנה ארץ — צד א'>  |
| --- | --- | --- | --- | --- | --- | --- | --- | --- | --- |
| 1. | שיר בבוקר בבוקר  | אמיר גלבע | שלמה ארצי וגידי קורן | 02:54 |  |  |  |  |  |
| 2. | אומרים ישנה ארץ  | שאול טשרניחובסקי | שלמה ארצי | 02:56 |  |  |  |  |  |
| 3. | מלכת הכביש  | אהוד מנור | דובי זלצר | 03:50 |  |  |  |  |  |
| 4. | הלילה ארבתי  | חיים נחמן ביאליק | שלמה ארצי | 02:25 |  |  |  |  |  |
| 5. | ארץ גלויה (עם דורית פן)   | שלמה ארצי | יאיר שרגאי | 03:39 |  |  |  |  |  |
| 6. | אלינור רגבי (קאבר לשיר "Eleanor Rigby" של הביטלס)   | ג'ון לנון ופול מקרטני | ג'ון לנון ופול מקרטני | 02:57 |  |  |  |  |  |
| 7. | על שירי ואבא שלה  | שלמה ארצי | שלמה ארצי | 03:26 |  |  |  |  |  |
| משך כולל: | משך כולל: | משך כולל: | משך כולל: | 22:07 |  |  |  |  |  |
| אומרים ישנה ארץ — צד ב'> מס' | אומרים ישנה ארץ — צד ב'> שם | אומרים ישנה ארץ — צד ב'> מילים | אומרים ישנה ארץ — צד ב'> לחן | אומרים ישנה ארץ — צד ב'> משך | אומרים ישנה ארץ — צד ב'>  | אומרים ישנה ארץ — צד ב'>  | אומרים ישנה ארץ — צד ב'>  | אומרים ישנה ארץ — צד ב'>  | אומרים ישנה ארץ — צד ב'>  |
| --- | --- | --- | --- | --- | --- | --- | --- | --- | --- |
| 1. | בשל תפוח  | חיים נחמן ביאליק | שלמה ארצי | 04:05 |  |  |  |  |  |
| 2. | לפני  | עמוס אטינגר | נורית הירש | 03:45 |  |  |  |  |  |
| 3. | אהבתה של תרזה די מון  | לאה גולדברג | שלמה ארצי | 04:16 |  |  |  |  |  |
| 4. | ציונות בלי מירכאות (עם חנן יובל)   | דן אלמגור | שלמה ארצי | 03:59 |  |  |  |  |  |
| 5. | לא שלי לא שלך  | אהוד מנור | דובי זלצר | 03:49 |  |  |  |  |  |
| 6. | עיר פרזות  | תרצה אתר | שלמה ארצי | 03:23 |  |  |  |  |  |
| 7. | עיר לבנה  | נעמי שמר | נעמי שמר | 02:35 |  |  |  |  |  |
| משך כולל: | משך כולל: | משך כולל: | משך כולל: | 25:52 |  |  |  |  |  |
הישגי השירים

שיר בבוקר בבוקר הגיע למקום ה-3 במצעד הפזמונים העברי השנתי לשנת תשל"ג (1973)
אומרים ישנה ארץ הגיע למקום ה-23 במצעד לשנת תשל"ג (1973)
בשל תפוח הגיע למקום ה-18 במצעד לשנת תשל"ד (1974)
הרמון הנדריקס

| --- | --- |
 לידה:  1773 ניו יורק
 פטירה:  1838 (בגיל 65 בערך)
 עיסוק:  תעשיין
 
הרמון הנדריקס (באנגלית: Harmon Hendricks; ‏1773–1838) היה תעשיין וסוחר נחושת ופילנתרופ יהודי בארצות הברית במחצית הראשונה של המאה ה-19. היה בעליה של "הנדריקס ואחיו", החברה הוותיקה ביותר בתעשיית הנחושת האמריקנית ומראשונות בעלות מכרות הנחושת בארצות הברית. נחשב כמי שהפך את ארצות הברית מיבואנית ליצרנית נחושת[דרוש מקור]. כיהן נשיא קהילת שארית ישראל.
קורות חיים

נולד בניו יורק, בנו היחיד של אוריה הנדריקס (Uriah Hendricks), בן למשפחה ספרדית שהתגוררה באמסטרדם. המשפחה היגרה מאמסטרדם ללונדון, ובשנת 1755 היגר אוריה מלונדון לארצות הברית. תחילה פתח חנות לחומרי מזון, ובשנת 1764 הקים מפעל מתכות במושבות האמריקאיות וייבא נחושת ופליז מאנגליה. אוריה היה חבר פעיל של קהילת שארית ישראל ("Congregation Shearith Israel") בניו יורק, וב-1791 מונה כנשיא הקהילה.
הרמון הנדריקס חונך בארצות הברית. בשנת 1800 נישא הרמון לפרנסיס, בתו של הסוחר היהודי ג'ושוע אייזקס (Joshua Isaacs), אף הוא ממשפחה יהודית ממוצא ספרדי, שהיגר מגרנדה לארצות הברית, תחילה ללנקסטר שבפנסילבניה ואחר כך לניו יורק.
לאחר מות אוריה הנדריקס, בשנת 1798, השתלט בנו הרמון על חברת המתכות, הרחיב אותה וקרא לה "הנדריקס ואחיו". בשנת 1812 הקים את אחד ממפעלי הנחושת הראשונים בארצות הברית ב-SOHO, ניו ג'רזי, יחד עם שותפו וגיסו, סולומון ג'. אייזיקס. בין לקוחותיו היו מחלקת ההגנה של ארצות הברית (אז "מחלקת המלחמה") ומחלקת הצי, והוא סיפק נחושת לצבא ולצי האמריקאים. לקוח נוסף היה פול רוויר.
הנדריקס היה פילנתרופ יהודי בולט בזמנו. היה פעיל בחיים היהודיים בניו יורק, ובשנים 1824–1827 כיהן נשיא קהילת שארית ישראל בניו יורק.
להנדריקס היו חמישה בנים ושש בנות. שני בניו ושתי בנותיו נישאו לבנותיו ובניו של הסוחר היהודי טוביאס איזאק טוביאס (Tobias Isaac Tobias) (1861–1786). ארבעה מבניו של הרמון – אוריה, הנרי וושינגטון ומונטגיו – הצטרפו לעסק המשפחתי. בשנת 1830 התפרקה השותפות בין הרמון לגיסו אייזקס והחברה עברה ארגון מחדש, בראשות הרמון ובנו אוריה.
הרמון הנדריקס מת ב-1838. לאחר מותו המשיכו שלושת בניו וארבעת נכדיו את המפעל המשפחתי. בשנת 1861, לאחר מותו של הנרי, שינו האחים אוריה ומונטגיו את שם החברה ל"אחים הנדריקס". החברה המשיכה לפעול גם במאה ה-20, ונסגרה בשנת 1938. בן המשפחה האחרון שפעל בעסק היה הרמון וושינגטון הנדריקס, שמת בשנת 1928.
לקריאה נוספת

Maxwell Whiteman, Copper for America: The Hendricks Family and a National Industry, 1755-1939, Rutgers University Press, 1971
הערות שוליים

↑  מעמדה ותרומתה של יהדות ארצות הברית, אברהם שמואל שטיין, באתר פרויקט בן יהודה.
פלאפל

ערך זה עוסק בקציצות חמצה. אם התכוונתם לשחקן שש בש, ראו .
| --- | --- |

 
 מאכלים
 מוצא:  מצרים, Middle Eastern empires 
 מרכיבים עיקריים:  פול, זרעי כוסברה, זרעי כמון, גרגרי חומוס, מחלב 
 
כדורי פלאפל
פלאפל (בערבית: فلافل ‏האזנהקובץ:ArFalafel.ogg‏Ⓘ‏) הוא מאכל מזרח תיכוני מסורתי מטוגן בשמן עמוק בצורת כדור או קציצה העשוי מגרגרי חומוס, פול, או שילוב של שניהם. כדורי הפלאפל מוגשים בפיתה או בלאפה, ומלווים לרוב בסלטים, ירקות כבושים, סחוג, עמבה, חומוס וטחינה.
מנות פלאפל נפוצות מאוד כמאכל רחוב ברחבי המזרח התיכון.
היסטוריה

שורשיו של הפלאפל אינם ידועים בוודאות. ההשערה המקובלת היא שמקורו בפרובינקיה מצרים (איגיפטוס, לפני הכיבוש הערבי), בסביבות המחצית הראשונה של האלף הראשון לספירה, שם הוכן מפול מצרי. ככל הנראה פותח הפלאפל על ידי הקופטים כמנה חליפית למנת בשר בחגים שבהם נאסרה אכילת בשר. מאוחר יותר התפשט המאכל צפונה למדינות הלבנט שם הוכן בעיקר מגרגירי חומוס. כיום הפלאפל נפוץ בכל רחבי המזרח התיכון, כולל ישראל, ערב הסעודית עיראק ותימן. בעקבות הגירה של ערבים וישראלים לארצות הברית ומערב אירופה, ניתן למצוא אותו החל מאמצע המאה ה-20 גם בערים הגדולות שם. באופן מסורתי מטגנים את הפלאפל בשמן עמוק ומגישים עם טחינה וסלט, בתור כריך בפיתה, או כמתאבן. בתחילת המאה ה-21, יש האופים את הפלאפל, מטעמי בריאות ושמירה על משקל גוף תקין.
עקב תפוצתו הנרחבת של הפלאפל במהלך זמן כה רב נוצרו גרסאות רבות למאכל. עם זאת, ניתן להבחין בשני סוגים עיקריים: כדורים קטנים של גרגרי חומוס גרוסים גס, או קציצות בגודל בינוני מגרגרי פול, הנפוצות בעיקר במצרים ובסודאן ומכונות שם טעמיה. במצרים משתמשים גם בשעועית להכנת המאכל.
בארץ ישראל היה המאכל נפוץ בקרב התושבים הערבים ובשנות ה-30 של המאה ה-20 החל להיות פופולרי גם בקרב בני היישוב העברי. בעשורים הראשונים לקיומה של המדינה, שבהם היה הפלאפל מזון מהיר עיקרי, נתפס הפלאפל כמאכל לאומי, אף על פי שמקורו במצרים. ב"שיר הפלאפל" של להקת איילון משנות ה-50 ניתן לראות ביטוי לכך. גם בסקר דעת קהל שנערך בשנת 2022, בחרו רוב הנשאלים בפלאפל כמאכל הלאומי. התייחסויות נוספות בתרבות הישראלית למאכל הן במשחק הרשת הפופולרי "מלך הפלאפל" (2002), בסרט "פלאפל אטומי" (2015) ובכינוי בעגה הצה"לית לדרגות קצונה של רב-סרן ומעלה.
הישראלים אימצו את הגרסה הלבנונית של הפלאפל העשויה מגרגירי חומוס. עם הגיען של העליות מארצות ערב, הלכה וגברה הפופולריות של הפלאפל והוא הפך לעממי וליחסית זול. יש הטוענים, כי הסיבה האמיתית להפסקת המנהג של הכנת פלאפל מפול הייתה העובדה שחלק מעולי עיראק רגישים לפול, ולכן נעשה המעבר המלא לגרגירי חומוס. רבים מדוכני הפלאפל בישראל מגישים מנה בפיתה עם חומוס, צ'יפס, סלט וטחינה, אולם בדוכנים הוותיקים נפקד מקומם של החומוס והצ'יפס. עם השנים, ובעיקר בעשור השני של המאה ה-21, מחיר הפלאפל האמיר הרבה מעבר לצפוי על פי האינפלציה. ישנן מספר חנויות פלאפל פופולריות ברחבי הארץ, ביניהן – פלאפל בריבוע, פלאפל התאומים, פלאפל הזקנים, פלאפל אוריון, ועוד.
פלאפל מצרי (טעמיה)

פלאפל עשוי שעועית או גרגירי פול מטוגנים.
פלאפל סורי

פלאפל העשוי מפולי שעועית עם גרגירי חומוס טחונים ומטוגן בצורת בייגלה עם חור באמצע ומצופה בסומסום.
פלאפל מחשי

פירוש המילה "מחשי" בערבית (בערבית: محشي) הוא "ממולא" . "פלאפל מחשי" הן קציצות מטוגנות של עיסת פלאפל, ממולאות במילוי של בצל מטוגן עם תבלינים ולעיתים גם עם בשר. הקציצות גדולות בהרבה מכדורי פלאפל רגילים (קוטרן כעשרה סנטימטרים). המאכל נפוץ במיוחד בתקופת חודש הרמדאן, אז הוא מהווה חלק מהאפטאר (ארוחת שבירת הצום בערב בחודש הרמדאן). בישראל אפשר למצוא אותו בעיקר ביישובים ערביים ישראלים ובמזרח ירושלים.
ערך תזונתי

מנה של פלאפל בפיתה היא מנה צמחית חמה, המבוססת על קטניות.
הפלאפל מעובד מחִמצה (חומוס), נטול כולסטרול, ובו כ-30 גרם חלבון צמחי ל-100 גרם. הערכים התזונתיים בו קרובים לערכי ממרח החומוס, אלא שבניגוד לממרח החומוס, הפלאפל מטוגן בשמן. ככל שהשמן חומם מספר רב יותר של פעמים, כך הוא רווי יותר ברדיקלים חופשיים. הדבר נכון גם לתוספת הצ'יפס המטוגן, המצורפת לעיתים למנה. הפיתה עשויה לרוב מקמח לבן. עם זאת, במנה זו נמצאים הן חומוס והן ירקות, העשויים לשפר את ערכה התזונתי.
בתרבות > יום הפלאפל הבינלאומי

12 ביוני נקבע להיות יום הפלאפל הבינלאומי. היום נקבע במטרה לקדם את המנה המסורתית ולחגוג את התרבות הישראלית ברחבי העולם.
ראו גם

מבצע דוגו
הערות שוליים

↑  Yael Raviv, "Falafel: A National Icon" Gastronomica Summer 2003
↑  Brothwell & Brothwell pp. 105-7
↑  י. א. לופס,'"`UNIQ--nowiki-00000005-QINU`"'מטפוסי ירושלים - הבו בחירות ל"אבו עזור" המכריז, הַבֹּקֶר, 29 במרץ 1939
↑  בנין, מסחר, חרושת - אומנויותיה ופרנסותיה של תל אביב לראשית 1933, ידיעות עיריית תל אביב, 15 בפברואר 1933
↑  אביב בצון,'"`UNIQ--nowiki-00000008-QINU`"'‏שווארמה של פעם בחיים: אלה הסיחים הכי מושלמים, באתר ‏מאקו‏, 6 באוקטובר 2022
↑  הפלאפל – כיצד מאכל מוסלמי נוצרי הפך להיות למאכל לאומי, באתר "רגעים היסטוריים -
חדשות ההווה בראי ההיסטוריה, סקירות וכתבות היסטוריות", 5 במאי 2013
↑  שמעון איפרגן.,'"`UNIQ--nowiki-0000000B-QINU`"'‏"מי שמבקש יותר מ-20 שקל למנה גונב את הלקוחות", באתר ‏מאקו‏, 17 ביוני 2022
↑  מדד הפלאפל והמפה המפורטת: אחרי ההתייקרויות - כמה תעלה לכם מנה, באתר ynet, 17 בפברואר 2022
↑  סמדר כהן,'"`UNIQ--nowiki-0000000D-QINU`"'השוואת חטאים: הג'אנק הטוב לעומת הג'אנק הרע, באתר ynet, 23 ביולי 2004
↑  שלומית הוך-גרונוול,'"`UNIQ--nowiki-0000000F-QINU`"'משקשוקה עד שווארמה: עד כמה מזיקים המזונות שאנחנו אוהבים?, באתר nrg‏, 24 במרץ 2010
↑  עידו סולומון,'"`UNIQ--nowiki-00000011-QINU`"'‏מכירים את יום הפלאפל הבינלאומי?, באתר ‏מאקו‏, 12 ביוני 2012
פלאפל בפיתה
מסעדת פלאפל בתל אביב, 1958
מסעדת פלאפל ברמאללה
לודוויג בלום

| --- | --- |

 לידה:  24 ביולי 1891 לישן, צ'כיה 
 פטירה:  28 ביולי 1974 (בגיל 83) ירושלים, ישראל 
 מקום קבורה:  הר המנוחות 
 מקום לימודים:  האקדמיה לאמנויות יפות בפראג  האקדמיה לאמנויות בווינה 
 פרסים והוקרה:  יקיר ירושלים 
 חתימה:   
 https://ludwigblum.com
 
לודוויג בלום (1974–1891) היה צייר ישראלי יליד מוראביה שבצ'כיה, נודע בציורי הנוף שלו, במיוחד מירושלים, בה חי ויצר מאז 1923 ועד מותו, ובה זכה לאות “יקיר ירושלים” ולרחוב על שמו.
בלום צייר בעיקר בצבעי שמן, בסגנון נטורליסטי וניכרת יכולתו הווירטואוזית לתאר את גוני האור. בין נושאיו האופייניים: ירושלים במראה פנורמי, רחובות שוק בעיר, נופי הכנרת, ים המלח ומדבר יהודה. כמו כן צייר דיוקנאות וכן דמויות ואתרים ממלחמת העצמאות. לודוויג בלום הציג תערוכות בארץ, באירופה ובארה”ב וציוריו נמצאים באוספים פרטיים רבים ובמוזאונים בישראל, בארה”ב ובצ’כיה.
טהראן, שער דולאט, 1930, שמן על בד
ביוגרפיה

לודוויג בלום נולד בעיירה לישן (Líšeň) שבסמוך לעיר ברנו שבמוראביה, האימפריה האוסטרו-הונגרית (לימים צ'כוסלובקיה) למרים ולכַּלב פיליפ בלום, זוג יהודים חרדים. בין השנים 1910–1912 למד ציור בווינה אצל הצייר דויד קוהאן. בין השנים 1913–1918 גויס ונלחם במלחמת העולם הראשונה בצבא האוסטרו הונגרי. לאחריה, בין השנים 1919–1920 למד באקדמיה לאמנות בפראג והיה פעיל בארגון מכבי. ובמהלך השנים 1921–1923 ערך מסעות לימודיים בלונדון, ספרד, איטליה, בפריז ובאמסטרדם. לבסוף, ב-1923 עלה לארץ ישראל והשתקע בירושלים. ובשנת 1924 נשא את דינה מאיר (מאייר), מחנכת ופעילת ציבור. בני הזוג היו הורים לבת ובן, דבורה (היום, חרמון) ואליהו (אלי).
עם עלייתו ערך לודוויג בלום מסעות ציור ומחקר ביחד עם חברו הקרוב, העיתונאי זאב (וולפגנג) פון וייזל, בארץ ובמדינות השכנות, בחצי האי ערב, באיראן ובעיראק.
ציורי הנוף של ירושלים היו תחום המומחיות המיוחד של לודוויג בלום. כשבשנת 1936 צייר נוף פנורמי של "מראה ירושלים מהר הזיתים" – ציור שרוחבו קרוב לשמונה מטרים – אשר הוזמן על ידי המוזיאון לעתיקות המקרא בברנו, צ'כוסלובקיה. הציור נמצא עד היום במנזר האוגוסטיני בברנו. גרסה קטנה לציור תלויה כיום במשכן הנשיא בירושלים. כמו כן, הירבה לודוויג בלום לצייר את דיוקנאותיהם של אישים חשובים, כגון נציבים עליונים או המלך עבדאללה הראשון.
בני משפחת בלום לא עזבו את ירושלים בימי מלחמת העצמאות. חרף גילם, התנדבו לסייע למתנדבי משמר העם וללוחמי ההגנה וצה"ל. לודוויג בלום מילא תפקידי שמירה, ולכל גִזרה ועמדה ששמר בה הביא עמו פנקס רישומים ופעל כמעין "צלם צבאי" המתאר דיוקנאות לוחמים ואתרי לחימה. מן הרישומים יצר ציורים בצבעי מים ובצבעי שמן. חלק מיצירות אלו מוצגות בתצוגת קבע במוזיאון שבבית הפלמ"ח. לאחר נפילת העיר העתיקה, המשיך בלום לציירה מתוך זכרונו. עיתוני התקופה כתבו כי"בסטודיו של בלום ניתן היה להמשיך ולבקר בסמטאות העיר העתיקה".
מעט טרם סיומו של המנדט הבריטי, כאשר הנציב העליון סר אלן גורדון קנינגהם, החל בהכנות לעזיבת ישראל, הוא שלח להביא אליו את בלום לארמון הנציב, כדי לצייר משם תמונת נוף של ירושלים, אותה יתלה בביתו בלונדון, ובה יצפה ויוכל להיזכר בתקופת שירותו בעיר. בלום אכן צייר את התמונה אשר מצאה חן בעיני קנינגהם, והוא לקחה עימו ללונדון. להצעתו של הנציב לצייר, לעבור לגור בלונדון תחת חסותו, סירב בלום בנימוס תוך שהוא אומר: "מקומי בירושלים".
בנו, אליהו בלום, היה לוחם בפלמ"ח ונפל בליל הגשרים, ב-17 ביוני 1946 בקרב על גשר א-זיב, בגיל 19.5. בעקבות נפילת בנו, הקדיש בלום את כל אוסף תמונות מלחמת השחרור לזכר בנו.
בלום היה מהיוזמים הראשיים להקמת בית האמנים בירושלים, במבנה ששכן ליד מלון המלך דוד ושימש כמועדון קצינים בריטיים. לאחר מכן שימש כיו"ר אגודת אמני ירושלים. בשנת 1968, הוענק לבלום אות יקיר ירושלים.
בשנת 2000 נערך טקס בעיר ברנו ובו נקבע שלט על קיר הבית בו נולד וגדל בלום. על השלט, מתחת לשמו ולתאריכי חייו, נכתב באנגלית Painter of Jerusalem - הצייר של ירושלים.
באוגוסט 2014, נקבע בירושלים, בסיבוב מוצא, רחוב הנושא את שמו.